Sag om samvær og om, hvorvidt barn skal have bopæl hos mor eller far
Ret: Retten i Randers (1. instans)
Faggruppe: Civilsag — Forældreansvarssag
Sagsemner: Familieret og personlige forhold;

RETTEN I RANDERS
DOM

afsagt den 7. december 2021

Sagen er behandlet for lukkede døre.

Sag BS-26629/2021-RAN

Far
(beskikket advokat Monica Kromann)

mod

Mor
(beskikket advokat Marita Susanna Hinge)

Denne afgørelse er truffet af Dommer.

Sagens baggrund og parternes påstande
Familieretten har modtaget sagen den 8. juli 2021.

Far har fremsat påstand om, at parternes fælles Barn, født Dato 2017, fortsat skal
have bopæl hos ham, samt samvær med Mor i ulige uger hver onsdag med
afhentning i insti-tution til torsdag med aflevering i institution samt fra torsdag i
lige uger med afhentning i institution til mandag i ulige uger med aflevering i
institution.

Hvis retten finder, at Barn skal have bopæl hos Mor, har Far fremsat subsidiær
påstand om, at Barn skal have samvær med ham i en 7/7 ordning fra fredag i
ulige uger til fredag i lige uger.



2

Far har taget bekræftende til genmæle overfor Mors påstand om feriesamvær.

Mor har fremsat påstand om frifindelse, således at Barn, født Dato 2017, skal
have bopæl hos hende.

Mor har fremsat påstand om, at Barn, hvis han skal have bopæl hos hende, skal
have samvær hos Far på følgende måde:

Weekend- og hverdagssamvær:
Principalt:
Torsdag eftermiddag i lige uger med afhentning i institution til mandag mor-gen
i ulige uger med aflevering i institution (10/4-samvær).

Subsidiært:
Onsdag eftermiddag i lige uger med afhentning i institution til mandag morgen i
ulige uger med aflevering i institution (9/5-samvær).

Vinterferie:
Lige år fra fredag eftermiddag i uge 6 med afhentning i institution til mandag
morgen i uge 8 med aflevering i institution.

Vinterferien følger skoleferien det sted, som barnet har bopæl.

Efterårsferie:

Ulige år fra fredag eftermiddag i uge 41 med afhentning i institution til mandag
morgen i uge 43 med aflevering i institution.

Efterårsferien følger skoleferien det sted, som barnet har bopæl.

Påskeferie:
Lige år fra fredag før Palmesøndag med afhentning i institution til onsdag før
Skærtorsdag kl. 16.00.

Ulige år fra onsdag før Skærtorsdag kl. 16.00 til tirsdag morgen efter 2. påske-
dag med aflevering i institution.

Jul- og nytårsferie:
Ulige år fra den 23. december kl. 16.00 til den 28. december kl. 16.00.

Lige år fra den 28. december kl. 16.00 til den 2. januar kl. 16.00.



3

Kr. Himmelfart, Pinse, St. Bededag:
Falder det løbende samvær i forbindelse med disse helligdage, udvides samvæ-
ret til også at omfatte helligdagen – for Kr. Himmelfartsferiens vedkommende
også med fredagen. Samværet begynder og slutter på samme klokkeslæt som
weekendsamværet.

Sommerferie:
3 ugers sommerferie, heraf 2 ugers sammenhængende ferie i skolernes sommer-
ferie. Ferieugerne skal placeres således at begge forældre har mulighed herfor.
Ferierne starter og slutter fredag kl. 15.00, medmindre forældrene bliver enige
om andet.

Placering af sommerferie:
Mor bestemmer først placeringen af sin ferie først i de ulige år. Far bestemmer
placeringen af sin ferie først i de lige år. Den der vælger først, skal senest 1.
marts skriftligt meddele den anden forældre, hvornår denne ønsker at afholde
ferie. Overholdes fristen ikke, må den anden forældre vælge først, og skal give
skriftlig besked senest 1. april.

Bortfald af samværet:
Det løbende weekendsamvær bortfalder helt, hvis samværet helt eller bare del-
vist ligger:

- I bopælsforælderens ferier med barnet, hvis ferien ligger i skoleferierne.
- Fra fredag før Palmesøndag til tirsdag efter påske.
- 23. december til 2. januar

Mor har fremsat påstand om at samvær, hvis Barn får samvær hos Far, fastsættes
på følgende måde:

Weekend- og hverdagssamvær:
Principalt:
Torsdag eftermiddag i ulige uger med afhentning i institution til mandag mor-
gen i lige uger med aflevering i institution (10/4-samvær).

Subsidiært:
Onsdag eftermiddag i ulige uger med afhentning i institution til mandag mor-gen
i lige uger med aflevering i institution (9/5-samvær).

Vinterferie:
Lige år fra fredag eftermiddag i uge 6 med afhentning i institution til mandag
morgen i uge 8 ned aflevering i institution. Første gang i 2022.

Vinterferien følger skoleferien det sted, som barnet har bopæl.



4

Efterårsferie:

Lige år fra fredag eftermiddag i uge 41 med afhentning i institution til mandag
morgen i uge 43 med aflevering i institution.

Efterårsferien følger skoleferien det sted, som barnet har bopæl.

Påskeferie:
Ulige år fra fredag før Palmesøndag med afhentning i institution til onsdag før
Skærtorsdag kl. 16.00.

Lige år fra onsdag før Skærtorsdag kl. 16.00 til tirsdag morgen efter 2. påskedag
med aflevering i institution.

Jul- og nytårsferie:
Lige år fra den 23. december kl. 16.00 til den 28. december kl. 16.00.

Ulige år fra den 28. december kl. 16.00 til den 2. januar kl. 16.00.

Kr. Himmelfart, Pinse, St. Bededag:
Falder det løbende samvær i forbindelse med disse helligdage, udvides samvæ-
ret til også at omfatte helligdagen – for Kr. Himmelfartsferiens vedkommende
også med fredagen. Samværet begynder og slutter på samme klokkeslæt som
weekendsamværet.

Sommerferie:
3 ugers sommerferie, heraf 2 ugers sammenhængende ferie i skolernes sommer-
ferie. Ferieugerne skal placeres således at begge forældre har mulighed herfor.
Ferierne starter og slutter fredag kl. 15.00, medmindre forældrene bliver enige
om andet.

Placering af sommerferie:
Mor bestemmer først placeringen af sin ferie først i de ulige år. Far bestemmer
placeringen af sin ferie først i de lige år. Den der vælger først, skal senest 1.
marts skriftligt meddele den anden forældre, hvornår denne ønsker at afholde
ferie. Overholdes fristen ikke, må den anden forældre vælge først, og skal give
skriftlig besked senest 1. april.

Bortfald af samværet:
Det løbende weekendsamvær bortfalder helt, hvis samværet helt eller bare del-
vist ligger:

- I bopælsforælderens ferier med barnet, hvis ferien ligger i skoleferierne.
- Fra fredag før Palmesøndag til tirsdag efter påske.
- 23. december til 2. januar



5

Dommen indeholder ikke en fuldstændig sagsfremstilling, jf. retsplejelovens §
218 a.

Oplysningerne i sagen
Parterne har fælles forældremyndighed.

Børnesagkyndig Psykolog har foretaget en børnesagkyndig un-dersøgelse af
Barn og har afgivet erklæring den 18. juni 2021.

Familierådgivningen ved Kommune har senest lavet en børnefaglig undersøgelse
den 13. oktober 2021.

Familieretten har indhentet udtalelse fra Institution, Kommune og
Familierådgivningen.

Der er under sagen fremlagt oplysninger fra Søskende 1's og Søskende 2's skole
og PPR.

Forklaringer
Far og Mor har afgivet forklaring.

Forklaringerne fremgår af retsbog af 30. november 2021.

Familierettens begrundelse og resultat
Det fremgår, at Barn siden parternes samlivsophævelse i maj 2020
har haft bopæl hos sin far, og at han er følelsesmæssigt tæt knyttet til ham. Det
fremgår endvidere, at Barn siden samlivsophævelsen har haft re-
gelmæssigt og stabilt samvær med sin mor i en 7/7 ordning, og at han ligeledes
er følelsesmæssigt knyttet til sin mor.

Det fremgår af den børnesagkyndige erklæring af 18. juni 2021 blandt andet, at
begge forældre besidder de fornødne evner til at varetage omsorgsopgaven for
Barn.

Af den børnefaglige undersøgelse af 13. oktober 2021 fremgår blandt andet, at
det er sagsbehandler Socialrådgiver 1's faglige vurdering, at Barns trivsel og
udvikling ikke på nuværende tidspunkt ses at være påvirket af
Mors manglende mentaliseringsevne, men at denne må anses for at være en be-
tydelig risikofaktor for Barns fremtidige udvikling og trivsel. Der er bekym-
ringer for mors manglende forældrekompetencer samt forældrenes samarbejds-
vanskeligheder i forhold til Barn, og at der er behov for støtte til forældrene
på hver deres måde. Det fremgår også, at Barn er knyttet til sine to ældre sø-



6

skende, og at han får stort udbytte både følelsesmæssigt og udviklingsmæssigt
af at have stabil og kontinuerlig kontakt med sine søskende.

Retten finder ikke, at der efter Mors forklaring og de fremlagte bilag fra
Søskende 1's og Søskende 2's skole og PPR er tilstrækkeligt grundlag for at
lægge til grund, at Far har udøvet fysisk eller psykisk vold mod Mor,
Søskende 1 eller Søskende 2.

Efter de foreliggende oplysninger, herunder den børnesagkyndige erklæring,
den børnefaglige undersøgelse og den seneste udtalelse fra børnehaven, lægger
retten til grund, at Barn overvejende er i god trivsel, men at han er belastet, en
smule skrøbelig og sårbar, samt at han har behov for en stabil og tryg kontakt til
sine omsorgsfigurer og en sikker base.

Det lægges endvidere til grund, at Barns sårbarheder navnlig relaterer sig til
parternes samarbejdsvanskeligheder, og at han påvirkes af sin storebrors sær-
lige behov, når han opholder sig hos moderen.

Under hensyn hertil, og til det oplyste om faderen, herunder om hans refleksio-
ner i relation til Barns behov, finder retten, at det vil være bedst for Barn, at han
fortsat har bopæl hos sin Far.

Familieretten henviser til forældreansvarslovens § 4 og § 17.

Henset til Barns tilknytning til sin mor og søskende tager retten Mors påstand
om samvær i en 9/5 ordning til følge, jf. nedenfor.

Far har taget bekræftende til genmæle over for Mors påstand om feriesamvær,
der herefter fastsættes som neden for anført.

Familieretten henviser til forældreansvarslovens § 19 og § 21.

Hvis samværet ikke gennemføres, er der automatisk erstatningssamvær i over-
ensstemmelse med bekendtgørelse om forældremyndighed, barnets bopæl og
samvær m.v. § 9.

THI KENDES FOR RET:
Barn, født Dato 2017, skal have bopæl hos Far.

Barn, født Dato 2017, skal have samvær med Mor på følgende måde:



7

Weekend- og hverdagssamvær:
Onsdag eftermiddag i ulige uger med afhentning i institution til mandag mor-gen
i lige uger med aflevering i institution (9/5).

Vinterferie:
Lige år fra fredag eftermiddag i uge 6 med afhentning i institution til mandag
morgen i uge 8 ned aflevering i institution. Første gang i 2022.

Vinterferien følger skoleferien det sted, som barnet har bopæl.

Efterårsferie:

Lige år fra fredag eftermiddag i uge 41 med afhentning i institution til mandag
morgen i uge 43 med aflevering i institution.

Efterårsferien følger skoleferien det sted, som barnet har bopæl.

Påskeferie:
Ulige år fra fredag før Palmesøndag med afhentning i institution til onsdag før
Skærtorsdag kl. 16.00.

Lige år fra onsdag før Skærtorsdag kl. 16.00 til tirsdag morgen efter 2. påskedag
med aflevering i institution.

Jul- og nytårsferie:

Lige år fra den 23. december kl. 16.00 til den 28. december kl. 16.00.

Ulige år fra den 28. december kl. 16.00 til den 2. januar kl. 16.00.

Kr. Himmelfart, Pinse, St. Bededag:
Falder det løbende samvær i forbindelse med disse helligdage, udvides samvæ-
ret til også at omfatte helligdagen – for Kr. Himmelfartsferiens vedkommende
også med fredagen. Samværet begynder og slutter på samme klokkeslæt som
weekendsamværet.

Sommerferie:
3 ugers sommerferie, heraf 2 ugers sammenhængende ferie i skolernes sommer-
ferie. Ferieugerne skal placeres således at begge forældre har mulighed herfor.
Ferierne starter og slutter fredag kl. 15.00, medmindre forældrene bliver enige
om andet.

Placering af sommerferie:



8

Mor bestemmer først placeringen af sin ferie først i de ulige år. Far bestemmer
placeringen af sin ferie først i de lige år. Den der vælger først, skal senest 1.
marts skriftligt meddele den anden forældre, hvornår denne ønsker at afholde
ferie. Overholdes fristen ikke, må den anden forældre vælge først, og skal give
skriftlig besked senest 1. april.

Bortfald af samværet:
Det løbende weekendsamvær bortfalder helt, hvis samværet helt eller bare del-
vist ligger:

- I bopælsforælderens ferier med barnet, hvis ferien ligger i skoleferierne.
- Fra fredag før Palmesøndag til tirsdag efter påske.
- 23. december til 2. januar

Ingen af parterne betaler sagsomkostninger til den anden part eller til statskas-
sen.